EkBass/fiwiki-20250220-pages-articles huggingface dataset:
Platina(II)kloridi

Platina(II)kloridi (PtCl2) on platina- ja kloridi-ionien muodostama epäorgaaninen ioniyhdiste. Platina(II)kloridia käytetään valmistettaessa muita platinayhdisteitä. ==Rakenne ja ominaisuudet== Platina(II)kloridilla on kaksi eri kidemuotoa. Näistä matalammissa lämpötiloissa stabiili α-PtCl2 on väriltään oliivinvihreää ja sen rakenne koostuu särmiä ja kulmia keskenään jakavista PtCl4-yksiköistä. Lämpötilavälillä 500-600 °C stabiili β-PtCl2 on väriltään tumman punaista ja koostuu Pt6Cl12-yksiköistä ja on isomorfinen palladiumkloridin kanssa. Platina(II)kloridi hajoaa 581 °C:n lämpötilassa platinaksi ja kloorikaasuksi. Yhdiste ei liukene veteen, mutta liukenee eräisiin orgaanisiin liuottimiin, kuten bentseeniin. Suolahappo liuottaa platina(II)kloridin muodostaen kompleksisen tetrakloroplatinaatti(II)-ionin [PtCl4]2-. Ammoniakkiliuokset liuottavat yhdisteen muodostaen [Pt(NH3)4]2+-kompleksin.Hermann Renner, Günthere Schlamp, Ingo Kleinwächter, Ernst Drost, Hans Martin Lüschow, Peter Tews, Peter Panster, Manfred Diehl, Jutta Lang, Thomas Kreuzer, Alfons Knödler, Karl Anton Starz, Klaus Dermann, Josef Rothaut, Ralf Drieselmann, Catrin Peter & Rainer Schiele: Platinum Group Metals and Compounds, Ullmann's Encyclopedia of Industrial Chemistry, John Wiley & Sons, New York, 2001. Viitattu 15.08.2013 ==Valmistus== Platina(II)kloridia voidaan valmistaa suoralla platinan kloorauksella 240-250 °C:n lämpötilassa. Sitä muodostuu myös kuumennettaessa platina(IV)kloridia. Muita tapoja valmistaa yhdistettä ovat tetrakloroplatina(II)hapon haihdutus vakuumissa, tai heksakloroplatinahapon pelkistys hydratsiinilla. ==Lähteet== Luokka:Kloridit Luokka:Platinayhdisteet
Kyllikki Tuominen

Kyllikki Tuominen (o.s. Ståhlberg, ent. Kovero, 9. elokuuta 1908 Helsinki – 4. kesäkuuta 1994) oli suomalainen opettaja ja oppikirjojen kirjoittaja. Kyllikki Tuomisen vanhemmat olivat tasavallan presidentti Kaarlo Juho Ståhlberg ja tämän ensimmäinen puoliso Hedvig Wåhlberg. Hänen ensimmäinen puolisonsa oli vuosina 1932–1940 hallintosihteeri Aarne Kovero ja toinen puolisonsa vuodesta 1946 Turun yliopiston maantieteen professori Oiva Tuominen. Kyllikki Ståhlberg suoritti ylioppilastutkinnon vuonna 1927, opiskeli maantiedettä Helsingin yliopistossa ja valmistui sieltä filosofian maisteriksi vuonna 1932. Vuonna 1957 hän suoritti filosofian lisensiaatin tutkinnon Turun yliopistossa. Hän toimi opettajana Kulosaaren yhteiskoulussa vuosina 1940–1947 ja saman koulun rehtorina vuosina 1940–1945, tuntiopettajana Helsingin opettajakorkeakoulussa vuosina 1948–1954, Turun opettajakorkeakoulussa vuosina 1954–1956, Turun tyttölyseon vanhempana lehtorina vuosina 1956–1957 ja Turun normaalilyseon luonnonhistorian ja maantieteen yliopettajana vuosina 1957–1971 sekä saman koulun vararehtorina vuosina 1957–1969. ==Julkaisuja== * * * ==Lähteet== Luokka:Suomalaiset opettajat Luokka:Suomen koulujen rehtorit Luokka:Suomen presidenttien lapset Luokka:K. J. Ståhlberg Luokka:Vuonna 1908 syntyneet Luokka:Vuonna 1994 kuolleet
Annmari Viljanmaa

Annmari Viljanmaa (o.s. Hakola, s. 10. heinäkuuta 1973 Huittinen) on kilpauransa jo lopettanut hiihtäjä. Seuratasolla Viljanmaa edusti Parkanon Urheilijoita. Hän kilpaili maailmancupin lisäksi Salt Lake Cityn olympialaisissa 2002, Val di Fiemmen MM-kisoissa 2003 ja Oberstdorfin MM- kisoissa 2005. Hänen paras arvokisasijoitukseksensa oli seitsemäs sija Val di Fiemmen 15 kilometrillä. Maailmancupin osakilpailuissa hän pääsi kertaalleen palkintopallille ollessaan toinen Oslon maailmancupin 30 kilometrillä vuonna 2003. Hiihtouransa jälkeen Viljanmaa on toiminut hiihdon maailmancupissa teknisen asiantuntijan (TD) roolissa. Vuonna 2014 hän toimi Sotšin talviolympialaisissa maastohiihdon tuomarineuvoston jäsenenä. Hänet nimettiin vuoden 2019 MM-kisojen TD:ksi. Viljanmaa on koulutukseltaan fysioterapeutti ja kouluttautui ammattiin jo urheilu-uransa aikana.Annmari Viljanmaa Hän on työskennellyt fysioterapeuttina Terveystalon Tampereen toimipisteessäEntinen maajoukkuehiihtäjä pitää huolen hiihtokisojen kulusta – ”Näille laduille olisi ollut hieno päästä omalla urallakin”Entinen olympiahiihtäjä tekemässä historiaa: ”Mielekäs tapa jatkaa”, kunnes muutti vuonna 2018 asumaan IlmajoelleMieli paloi takaisin Pohjanmaalle. Nykyisin hän työskentelee fysioterapeuttina Seinäjoella sijaitsevassa yrityksessä.FYSIO 2000 Pulssin Tuuri: ”Meillä on laitesijoittelun kautta huomioitu turvavälit” Viljanmaa tunnetaan myös kansallisen tason kestävyysjuoksijana. Kalevan kisoissa hänen parhaat saavutuksensa olivat neljäs sija 10 000 metrin juoksussa vuonna 2005 ja viides sija 5 000 metrin juoksussa vuonna 2004. == Lähteet == * ===Viitteet=== Luokka:Suomalaiset maastohiihtäjät Luokka:Suomalaiset kestävyysjuoksijat Luokka:Vuonna 1973 syntyneet Luokka:Elävät henkilöt
Lasse Lintilä

Lasse Lintilä (s. 16. huhtikuuta 1968) on suomalainen keilaaja. Keilaamisen hän on aloittanut vuonna 1980 ja maajoukkuetasolla hän on esiintynyt vuodesta 1988 lähtien. Lintilän nykyinen seura on lohjalainen RäMe, mutta hän on aiemmin edustanut myös raisiolaista AlfaBC-seuraa. Lintilällä ja hänen avopuolisollaan on kaksi lasta, Julia (s. 1997) ja Jasper (s. 2000). == Saavutukset == *MM-triokulta 1999 *MM-triohopea 2003 *MM-joukkuepronssi 2006 ja 2008 *Joukkueiden maailmancupin kulta 1996 *Joukkueiden maailmancupin pronssi 1998 *EM -All events hopea 2005 *EM-joukkuekulta 2005 *EM-triokulta 2005 *EM-mastershopea 1997 ja 2005 *EM-parihopea 1997 *EM-joukkuehopea 1997 *EM-triohopea 1997 *Joukkueiden Eurooppa cupin kulta 2000 ja 2004 *Joukkueiden Eurooppa cupin hopea 1996 *Eurooppa cupin hopea 1999 *Eurooppa cupin pronssi 2005 *Nuorten MM-singlehopea 1990 *Nuorten MM-all eventskulta 1990 *Nuorten MM-mastershopea 1990 *Nuorten MM-parihopea 1990 *Junioreiden EM-joukkuepronssi 1986 *unioreiden EM-parihopea 1986 *PM-joukkuehopea 1988 *PM-joukkuepronssi 1990 *PM-parironssi 1992 *PM-triohopea 1992 *PM-joukkuekulta 1992, 1995 ja 1997 *PM-masterspronssi 1992 *SM-kulta 1998, 2000, 2001, 2005, 2012 *SM-hopea 2006 *SM-pronssi 1997 ja 2010 *SM-parikulta 1992 *SM-parihopea 1992 ja 2006 *SM-paripronssi 2000 ja 2001 *SM-joukkuekulta 1998 ja 2000 *SM-joukkuehopea 1992, 1996 ja 2004 *SM-joukkuepronssi 2006 *SM-liigakulta 1998, 1999 ja 2002 *SM-liigahopea 1990, 1996, 1997 ja 2000 *SM-liigapronssi 2003, 2006, 2010 *Junioreiden SM-hopea 1985 *Nuorten SM-parikulta 1991 *Tornados-turnauksen voitto RäMen joukkueessa 1992 == Tunnustukset == *Hopeinen neula (myönnetty 1989) *Kultainen neula (myönnetty 1990) *Kultainen neula lehvin (myönnetty 1993) *Timanttineula (myönnetty 1998) == Lähteet == Luokka:Suomalaiset keilaajat Luokka:Vuonna 1968 syntyneet Luokka:Elävät henkilöt
Jouni Helminen

Jouni Helminen (s. 27. tammikuuta 1970 Pori) on suomalainen keilaaja. Hän voitti EM-kultaa pari- ja joukkuekilpailussa vuonna 1993, joukkueiden maailmancupin vuonna 1996 sekä henkilökohtaisen Euroopan-cupin vuonna 2002. Hän kuului maajoukkueeseen vuosina 1993–1998 ja edustaa seuratasolla lahtelaista SBF:ää. Helminen toimii keilailualan yrittäjänä Lahdessa. Helminen on 73 kertaa keilannut täyden 300 pisteen sarjan, ensimmäisen kerran Porissa 3.4.1987. == Saavutukset == *Ballmaster Open voitto 2008 *Joukkueiden maailmancupin voitto 1996 ja pronssi 1998 *Eurooppa Cup Individualin voitto 2002 *EM-kullat joukkue- ja parikisassa 1993 *EM-hopeat joukkue- ja parikisassa 1997 *EM-pronssia Masters 1997 *Joukkueiden Eurooppa Cupin hopea 1996 *SM kulta 2002 *SM-parikulta 2011 *Vuokatti X-Perience voitto 2008 *World Masters voitto 2005 == Tunnustukset == *Hopeinen pelaajaneula n:o 158 (myönnetty 01.06.1993) *Kultainen pelaajaneula n:o 81 (myönnetty 30.06.1993) *Kultainen neula kultaisin lehvin n:o 39 (myönnetty 09.09.1996) == Lähteet == Luokka:Suomalaiset keilaajat Luokka:Vuonna 1970 syntyneet Luokka:Elävät henkilöt
Ardennienajokoira

Ardennienajokoira on belgialais–ranskalainen koirarotu, joka jalostettiin nykyiseen muotoonsa Saksassa. FCI ei ole tunnustanut sitä, mutta Verein Ardennenbracke e.V:n julkaiseman rotumääritelmän mukaan se kuuluisi luokitukseltaan ryhmän 6 (Ajavat ja jäljestävät koirat) alajaostoon 1.2 eli Keskikokoisiin ajokoiriin.Dietz, A. (11.7.2011). Rassestandard. Verein Ardennenbracke e.V. Viitattu 15.8.2013. == Ulkomuoto == Ardennienajokoira on lyhyt- ja sileäkarvainen, keskikokoinen ajokoira. Sallitut värit ovat musta punaruskein merkein (black & tan); kauriinpunainen, jossa tulee olla musta satula (selän peittävä kuvio) tai mantteli (satulaa laajemmas ulottuva musta alue); yksivärinen musta; tai tiikeriraitainen (brindle). Urosten säkäkorkeus on 53–62 cm ja narttujen 46–57 cm, paino vaihtelee sukupuolesta riippumatta 32–44 kg välillä, joskin urosten keskiarvoksi on määritelty 33 kg ja narttujen 20 kgKrämer, E.-M. (2009). Der grosse Kosmos Hundeführer, s. 155. Kosmos: Stuttgart.. == Luonne ja käyttäytyminen == Ardennienajokoira on rauhallinen, voimakasluonteinen, tarkkavainuinen ja ystävällinen. Se on perheelleen omistautunut ja pitää lapsista. Sillä on voimakas metsästysvietti ja kauaskantoinen ääni. == Alkuperä == Ajanlaskun alussa Loiren ja Rhônen alueille asettuneet keltit toivat mukanaan Keski-Eurooppaan erityisen tehokkaan metsästyskoiran, joka kykeni jäljittämään riistaa erinomaisen vainunsa avulla tehokkaammin kuin paikalliset ajokoirat. Nämä koirat edustivat joko kelttienvinttikoiraa tai tästä kehittynyttä ajokoirien kantarotua nimeltä sergusie. Belgian Ardenneilla eläneet munkit jalostivat niistä Keskiajan alkupuolella suurriistaa ajavan hubertuksenajokoiran, josta tuli suosittu myös muissa maissa ja joka tunnetaan nykyisin mm. vihikoiran kantarotuna. Hubertuksenajokoiran alkuperäisimpänä tyyppinä pidetään ”ardennenbracke”-muunnosta, jonka nykyinen muoto tämän päivän ardennienajokoira on. Myös sukupuuttoon kuollut ardennienbassetti lienee joko läheistä sukua jälkimmäiselle tai vaihtoehtoisesti jopa sen edeltäjä. Nykyisen rodun systemaattinen kasvatus alkoi vuonna 1989 Saksassa, minkä vuoksi rotumääritelmä tunnustaa alkuperämaaksi ainoastaan Saksan. Vuonna 2009 perustettiin ensimmäinen rotujärjestö, Verein Ardennenbracke e.V, joka julkaisi ensimmäisen rotumääritelmän 11. heinäkuuta 2011. == Lähteet == == Aiheesta muualla == *Rotumääritelmä Luokka:Saksalaiset koirarodut Luokka:Belgialaiset koirarodut Luokka:Ranskalaiset koirarodut Luokka:FCI:n ulkopuoliset rodut Luokka:Ajokoirat
Mad Juana

Mad Juana on yhdysvaltalainen etnovaikutteinen rockyhtye, jonka johtavia muusikoita ovat kitaristi Sami Yaffa (oik. Sami Takamäki) ja Yaffan entinen puoliso laulaja Karmen Guy. Spinefarm Records julkaisi yhtyeen albumin Skin Of My Teeth vuonna 1997. Sen jälkeen ovat ilmestyneet albumit Acoustic Voodoo (2007), Bruja On The Corner (2008) ja Kumpania (2011). == Lähteet == Luokka:Yhdysvaltalaiset rockyhtyeet
Pitch Perfect

Pitch Perfect on vuonna 2012 ensi-iltansa saanut Jason Mooren ohjaama elokuva. Sen pääosissa ovat Anna Kendrick, Anna Camp, Brittany Snow ja Rebel Wilson. Elokuva perustuu Mickey Rapkinin romaaniin Pitch Perfect: The Quest for Collegiate A Cappella Glory. Elokuvan jatko-osa Pitch Perfect 2 sai ensi- iltansa vuonna 2015 ja kolmas osa Pitch Perfect 3 vuonna 2017. Elokuva voitti MTV Movie Awards -palkinnot parhaasta musikaalisesta hetkestä ja parhaasta läpimurron tehneestä esiintyjästä (Rebel Wilson). Teen Choice Awards -palkintogaalassa elokuva voitti neljä palkintoa: paras komediaelokuva, paras naisnäyttelijä komediaelokuvassa (Rebel Wilson), paras miesnäyttelijä komediaelokuvassa (Skylar Astin) sekä paras elokuvapahis (Adam DeVine). == Näyttelijät == == Lähteet == == Aiheesta muualla == * Luokka:Vuoden 2012 yhdysvaltalaiset elokuvat Luokka:Yhdysvaltalaiset elokuvamusikaalit Luokka:Yhdysvaltalaiset nuortenelokuvat Luokka:Yhdysvaltalaiset romaaneihin perustuvat elokuvat Luokka:Yhdysvaltalaiset komediaelokuvat Luokka:Universal Picturesin elokuvat Luokka:Seulonnan keskeiset artikkelit
Iloosh Khoshabe

Iloosh Khoshabe (1932 Urmia – 17. huhtikuuta 2012 Teheran) oli assyrialaissyntyinen iranilainen kehonrakentaja ja elokuvanäyttelijä. Hänet tunnetaan myös taiteilijanimillä Richard Lloyd, Rod Flash ja Ilush. Iranin kehonrakennusmestaruuden 16-vuotiaana voittanut Iloosh teki ensimmäisen roolinsa iranilaiseen legendaan perustuvassa elokuvassa Amir Arsalan-e namdar vuonna 1954. Hän työskenteli showpainijana Yhdysvalloissa ja siirtyi 1960-luvun alussa Italiaan, jossa hän esiintyi useissa peplum-elokuvissa kuten Vulcano, figlio di Giove (1962) ja Herkules, Simson ja Odysseus (Ercole sfida Sansone, 1963). Ilooshin näyttelijänura jatkui Italiassa ja Iranissa aina 1990-luvulle saakka. ==Elokuvia== * Amir Arsalan-e namdar, 1955 * Vulcano, figlio di Giove, 1962 * Le sette fatiche di Alì Babà, 1962 * Gli invincibili fratelli Maciste, 1964 ==Lähteet== ==Aiheesta muualla== * Internet Movie Database: Iloosh Khoshabe Luokka:Iranilaiset näyttelijät Luokka:Kehonrakentajat Luokka:Vuonna 1932 syntyneet Luokka:Vuonna 2012 kuolleet
Eric Gustafsson

Eric Herman Gustafsson (23. joulukuuta 1920 – 6. kesäkuuta 1991)Kuolinilmoitus, Skådespelaren och regissören Eric Gustafsson, Västra Nyland, 1991, No 131, sivu 19, julkaistu 11.6.1991 oli suomalainen näyttelijä ja teatteriohjaaja.Minnesrunor Hän oli Helsingissä Ruotsalaisen teatterin näyttelijä vuodesta 1943 ja ohjaaja vuodesta 1965. Häntä pidettiin taitavana luonneosien näyttelijänä, ja hän esiintyi myös kuunnelmissa ja televisionäytelmissäFacta2001, WSOY 1982, 5. osa, palsta 357 sekä Teuvo Tulion ohjaamassa elokuvassa Intohimon vallassa sekä suomen- että ruotsinkielisessä versiossa.Elonet Gustafsson sai Pro Finlandia -mitalin vuonna 1979. Hänen puolisonsa oli Helené Hagelstam-Gustafsson.UF-HV Bromarf ufhvbromarf.nsu.fi == Filmografia == * Intohimon vallassa 1947 (Paavo Iso-Ylitalo) == Lähteet == Luokka:Suomalaiset näyttelijät Luokka:Suomalaiset teatteriohjaajat Luokka:Pro Finlandia -palkitut Luokka:Vuonna 1920 syntyneet Luokka:Vuonna 1991 kuolleet
Aleksandr Svitov

Aleksandr Nikolajevits Svitov (s. 3. marraskuuta 1982) on venäläinen entinen jääkiekkoilija. Svitov pelasi valtaosan urastaan Venäjällä, mutta myös kolme kautta NHL-liigassa. Hän saavutti urallaan KHL-liigan mestaruuden kausilla 2010–2011 ja 2017–2018, sekä Venäjän maajoukkueessa nuorten maailmanmestaruuden 2002 ja MM-kultaa vuonna 2012. Avangard Omskissa uransa aloittanut Svitov oli ensimmäisen kierrosken kolmas varaus vuoden 2001 NHL:n varaustilaisuudessa. Häntä pidetään yhtenä kaikkien aikojen epäonnistuneimpana NHL-varauksena. Svitov pelasi hänet varanneessa Tampa Bay Lightningissa vajaa kaksi kautta, kunnes hänet myytiin Columbus Blue Jacketsiin. Hän palasi Omskiin kaudella 2005–2006. Svitov siirtyi kaudeksi 2010–2011 Salavat Julajev Ufaan, jossa hän pelasi kolme kautta. Seuraavat viisi vuotta hän edusti Ak Bars Kazania. Kauden 2019–2020 hän edusti Lokomotiv Jaroslavlia. Svitov pelasi vielä kaudella 2020–2021 yhdeksän ottelua VHL-liigan Omskije Kryljassa. == Lähteet == Luokka:Venäläiset jääkiekkoilijat Luokka:Jääkiekon maailmanmestarit Luokka:Tampa Bay Lightningin varaamat pelaajat Luokka:Vuonna 1982 syntyneet Luokka:Elävät henkilöt
Henrik Gustafsson

Pehr Henrik Gustafsson (s. 8. heinäkuuta 1934 Maarianhamina) on ahvenanmaalainen virkamies, ja hän on ollut Ahvenanmaan maakuntapäivien sihteeri 1973–1982 ja Ahvenanmaan maaherra 1982–1999.Facta 2001, osa 5, p. 358. WSOY 1982. == Lähteet == Luokka:Ahvenanmaan maaherrat Luokka:Suomalaiset juristit Luokka:Vuonna 1934 syntyneet Luokka:Elävät henkilöt
Kotipäästäinen

Kotipäästäinen eli puutarhapäästäinen (Crocidura suaveolens) on päästäislaji. ==Tuntomerkit== Kotipäästäisellä on hoikka ruumis, pienet silmät, lyhyet pyöreät korvat, lyhyet jalat, ohut häntä ja tuuhea turkki. ==Levinneisyys== Kotipäästäistä tavataan Etelä- ja Keski-Euroopassa, Lähi-idässä ja Keski- ja Itä-Aasiassa. Se on luokiteltu elinvoimaiseksi, koska se on yleinen ja laajalle levinnyt laji, eikä sillä ole merkittäviä uhkia. Levinneisyysalueensa länsiosissa kotipäästäinen on harvinainen, mutta idempänä se on yleinen. ==Lähteet== Luokka:Päästäiset
Petteri Jouste

Sami Petteri Jouste (s. 1961) on suomalainen yleisurheiluvalmentaja. Hän toimi vuosina 2001–2016 Suomen Urheiluliitossa pikajuoksujen lajivalmentajana. Jouste on toiminut ammattivalmentajana vuodesta 1989. Hän on valmentanut muun muassa Sisko Hanhijokea, Johanna Mannista, Hanna-Maari Latvalaa, Minna Laukkaa, Otto Ahlforsia, Nooralotta Neziriä ja Kimmo Haapasaloa. == Lähteet == Luokka:Suomalaiset yleisurheiluvalmentajat Luokka:Vuonna 1961 syntyneet Luokka:Elävät henkilöt
Luettelo Belizen lentoyhtiöistä

Tämä on luettelo lentoyhtiöistä, jotka operoivat tai ovat operoineet Belizessä. ==Nykyiset lentoyhtiöt== Lentoyhtiö IATA ICAO Kutsutunnus Aloitti toiminnan Maya Island Air MY MYD MYLAND 1962 Tropic Air PM TOS TROPISER 1979 Tropic Airlines \- - - ? ==Entiset lentoyhtiöt== Lentoyhtiö IATA ICAO Kutsutunnus Aloitti toiminnan Lopetti toiminnan Belize Air International BM - - 1987 1995 ==Katso myös== * Luettelo lentoyhtiöistä ==Lähteet== * Belize
Luettelo Beninin lentoyhtiöistä

Tämä on luettelo lentoyhtiöistä, jotka operoivat tai ovat operoineet Beninissä. ==Nykyiset lentoyhtiöt== Lentoyhtiö IATA ICAO Kutsutunnus Aloitti toiminnan Benin Air Cargo \- BEN - ? Benin Air Express \- BEX - ? COTAIR - - - 2008 Trans Air Benin N4 TNB TRANS-BENIN 2000 Westair Bénin WH - - ? ==Entiset lentoyhtiöt== Lentoyhtiö IATA ICAO Kutsutunnus Aloitti toiminnan Lopetti toiminnan Aero Benin EM AEB AEROBEN 2002 ? Afric'Air Charter 7A AFF BENIN CHARTERS 2002 2004 Air Afrique RK RKA AIR AFRIC 1961 2002 Afrique Airlines X5 FBN AFRIQUE BENIN 2003 2006 Benin Golf Air A8 BGL BENIN GOLF 2002 ? Royal Air - RYL - ? ? West African Airlines WZ WSF - 2003 2004 Zircon Airways Benin Z4 BZW ZIRCON 2001 2002 ==Katso myös== * Luettelo lentoyhtiöistä ==Lähteet== * Benin
Senso

Senso on Luchino Viscontin ohjaama, vuonna 1954 valmistunut historiallinen melodraama, joka perustuu Camillo Boiton samannimiseen pienoisromaaniin. Pääosissa Italian yhdistymisen aikaan sijoittuvassa rakkaustarinassa ovat Alida Valli ja Farley Granger. Myöhemmin itsenäisinä elokuvantekijöinä tunnetuiksi tulleet Franco Zeffirelli ja Francesco Rosi toimivat kuvauksissa Viscontin apulaisina. Vuonna 1979 Senso pääsi mukaan suomalaiskriitikoiden kokoamalle sadan tärkeimmän elokuvan listalleAstala, Erkki: Ne sata tärkeintä, Projektio 2/1980 s. 7.. Uuden Suomen Heikki Eteläpään mukaan se on vertaistaan hakeva romanttinen melodraama 1800-luvulta, italialaisten patrioottien ja Pohjois-Italian itävaltalaisten miehittäjien välisistä konflikteista sekä yksilöllisestä kavaluudesta ja rakkaudesta. ==Juoni== Elokuva alkaa Venetsiassa sijaitsevasta, legendaarisesta La Fenicen oopperatalosta, jossa esitetään Verdin oopperaa Trubaduuri. Vuosi on 1866, eräs yhtenäisen Italian synnyn tärkeistä merkkipaaluista. Historiallista kehitystä vasten seurataan kreivitär Livia Serpierin kohtaloa palavan, mutta perustaltaan epäsuhtaisen intohimon kourissa. ==Rooleissa == ==Lähteet== ==Aiheesta muualla == Kirjoitus Luchino Viscontin elokuvista – mukaan lukien Senso (1954) – Kansallisen audiovisuaalisen arkiston sivuilla Luokka:Vuoden 1954 italialaiset elokuvat Luokka:Italialaiset draamaelokuvat Luokka:Luchino Viscontin ohjaamat elokuvat
Luettelo Bhutanin lentoyhtiöistä

Tämä on luettelo lentoyhtiöistä, jotka operoivat tai ovat operoineet Bhutanissa. ==Nykyiset lentoyhtiöt== Lentoyhtiö IATA ICAO Kutsutunnus Aloitti toiminnan Druk Air KB DRK ROYAL BHUTAN 1981 Bhutan Airlines B3 BTN BHUTAN AIR 2011 ==Katso myös== * Luettelo lentoyhtiöistä ==Lähteet== * Bhutan
Töyhtödrongo

Töyhtödrongo (Dicrurus forficatus) on drongojen heimoon kuuluva varpuslintu. ==Levinneisyys== Töyhtödronoga tavataan Komoreilla ja Madagaskarissa. Sen on kuvattu olevan yleinen, ja se on luokiteltu elinvoimaiseksi. ==Lähteet== Luokka:Drongot
Jimmie Lunceford

James Melvin ”Jimmie” Lunceford (6. kesäkuuta 1902 – 12. heinäkuuta 1947) oli yhdysvaltalainen jazzsaksofonisti ja orkesterinjohtaja swing-aikakaudella. ==Elämä ja ura== Lunceford syntyi Fultonissa Mississippin osavaltiossa. Perheen asuessa Denverissä Jimmie aloitti musiikinopiskelun Wilberforce J. Whitemanin, orkesterinjohtaja Paul Whitemanin isän johdolla. Lunceford soitti alttosaksofonia jo kouluaikoina viulisti George Morrisonin orkesterissa. High schoolin jälkeen Lunceford jatkoi opintoja Fisk Universityssä. Vuonna 1927 Lunceford toimi liikunnanopettajana Memphisissä ja perusti kouluun kaupungin ensimmäisen kouluyhtyeen, jonka mimi oli aluksi The Chickasaw Syncopators, mutta muuttui pian muotoon Jimmie Lunceford Orchestra. Yhtye teki ensilevytyksensä 1929 ja pitkän kiertueen jälkeen sai kiinnityksen yhtenä ensimmäisistä mustista esiintyjistä valkoisen yleisön täyttämälle Cotton Clubille New Yorkin Harlemissa. Luncefordin huumoripitoinen ohjelmisto sopi paikaan hyvin, ja yhtye tuli tunnetuksi tiukasta yhteissoitostaan ja kaksijakoisesta ”Lunceford two-beatistä” tavallisen nelijakoisen rytmin sijasta. Sovituksista vastasi etupäässä trumpetisti Sy Oliver. Swingin kultakaudella 1930-luvulla Luncefordin orkesteria alettiin pitää täysin Ellingtonin, Earl Hinesin tai Count Basien orkesterien veroisena. Yhtye teki suuren Euroopan-kiertueen 1937, mutta joutui perumaan toisen suunnitellun kiertueen toisen maailmansodan puhjetessa pari vuotta myöhemmin. Orkesteri esiintyi vuoden 1941 elokuvassa Blues in the Night. Heinäkuussa 1947 Lunceford kuoli sydänkohtaukseen esiintymislavalla Oregonissa 45 vuoden ikäisenä. Yhtyeen jäsenet yrittivät pitää kokoonpanoa yllä johtajansa kuoleman jälkeen, mutta yhtye hajosi kahta vuotta myöhemmin. Vuonna 2005 esiintyi Luncefordin orkesterin alkuperäisiä sovituksia soittanut The Jimmie Lunceford Legacy Orchestra North Sea Jazz Festivalilla Alankomaissa. Vuonna 2007 perustettiin Memphisiin The Jimmie Lunceford Jamboree Festival, ja kahta vuotta myöhemmin messinkinen nuottiveistos pystytettiin Luncefordin kunniaksi Memphisin Beale Streetille. Luokka:Yhdysvaltalaiset jazzsaksofonistit Luokka:Yhdysvaltalaiset orkesterinjohtajat Luokka:Vuonna 1902 syntyneet Luokka:Vuonna 1947 kuolleet Luokka:Afroamerikkalaiset
Mayottendrongo

Mayottendrongo (Dicrurus waldenii) on drongojen heimoon kuuluva varpuslintu. ==Levinneisyys== Mayottendrongoa tavataan kotoperäisenä Mayottella. Sen kannaksi arvioidaan noin 7 500 yksilöä. Se on luokiteltu vaarantuneeksi, koska sen levinneisyysalue on pieni ja laji on vähenemässä elinympäristöjen tuhoutumisen vuoksi. ==Elintavat== Mayottendrongo elää metsissä, mieluiten ylemmissä korkeuksissa. Se käyttää ravinnokseen hyönteisiä, erityisesti laulukaskaita. Lajin on havaittu pesivän syys-helmikuussa. Se tekee kuppimaisen pesän kasvinosista puunhaaraan. Munia on yhdestä kolmeen, ja niitä haudotaan 19–21 päivää. ==Lähteet== Luokka:Drongot Luokka:Uhanalaiset linnut
Luettelo Bolivian lentoyhtiöistä

Tämä on luettelo lentoyhtiöistä, jotka operoivat tai ovat operoineet Boliviassa. ==Nykyiset lentoyhtiöt== Lentoyhtiö IATA ICAO Kutsutunnus Aloitti toiminnan Aerocon A4 AEK AEROCON 2005 Aeroeste \- ROE - ? Aerolíneas Sudamericanas AS ASK SUDAMERICANA ? Boliviana de Aviación OB BOV BOLIVIANA 2007 EcoJet \- - - 2013 Línea Aérea Amaszonas Z8 AZN AMASZONAS 2000 Lineas Aéreas Canedo - LAC \- LCN - ? Minera San Cristóbal \- - - ? TAB Cargo 2L BOL - 1977 Transportes Aéreos Bolivianos 2L BOL - 1977 TAM - Transporte Aéreo Militar - - - 1945 ==Entiset lentoyhtiöt== Lentoyhtiö IATA ICAO Kutsutunnus Aloitti toiminnan Lopetti toiminnan AeroSur 5L RSU AEROSUR 1992 2012 Lloyd Aéreo Boliviano LB LLB LLOYDAEREO 1925 2008 Northeast Bolivian Airways - NBA NEBA 1970 2006 ==Katso myös== * Luettelo lentoyhtiöistä ==Lähteet== * Bolivia
Mustadrongo

Mustadrongo (Dicrurus macrocercus) on drongojen heimoon kuuluva varpuslintu. ==Levinneisyys== Mustadrongoa tavataan laajalla alueella Etelä-, Itä- ja Kaakkois-Aasiassa. Lajin maailmanlaajuista populaatiota ei tiedetä, mutta sekä Kiinassa että Taiwanissa arvioidaan pesivän 10 000–100 000 paria. Mustadrongo on luokiteltu elinvoimaiseksi. ==Lähteet== Luokka:Drongot
Hannes Öhman

thumb|200px|Hannes Öhman Sebasstian Hannes Öhman (s. 28. marraskuuta 1976 Ahvenanmaa) on suomalainen entinen salibandypelaaja, joka pelasi viimeiseksi Ruotsin Superliigassa Storvreta IBK:ssa. Storvretaa hän edusti vuodesta 2006 vuoteen 2014. Aiemmin hän on pelannut myös Balrog Botkyrka IK:ssa vuosina 1999-2005 ja IBF Falunissa kaudella 2005-06. Hänen kasvattajaseuransa on Viking Åland, Maarianhaminasta ja hän edusti Suomen salibandyliigassa Åland SC:tä ennen siirtoaan Ruotsiin. Pelipaikaltaan Öhman on vasen laitahyökkääjä. == Lähteet == Luokka:Suomalaiset salibandyn pelaajat Luokka:Vuonna 1976 syntyneet Luokka:Elävät henkilöt
Jenni Kuosa

thumb|250px|Jenni Kuosa Jenni Lilian Kuosa (s. 27. elokuuta 1977 Vantaa) on jo aktiiviuransa lopettanut suomalainen golfin pelaaja. Ammattilaisena vuodesta 2004 lähtien pelannut Kuosa ehti pelata Ladies European Tourilla kaikkiaan 124 kilpailua ennen päätöstää vetäytyä kilpakentiltä vuonna 2012. Tämän jälkeen hän on halunnut jakaa vuosien varrella golfissa oppimiaan taitoja ja panostanut opettamiseen. == Lähteet == Luokka:Suomalaiset golfaajat Luokka:Vuonna 1977 syntyneet Luokka:Elävät henkilöt
Kappeli Sound System

Kappeli Sound System on suomalainen kristilliseen pop/jazz musiikkiin keskittynyt yhtye, joka syntyi alun perin Helsingissä Kalliossa sijaitsevan Pyhän Sydämen kappelin messutoiminnan yhteyteen. Vuonna 2006 kappelilla aloitettiin Siionin kannel -messut eli "siikkarimessut" kerran kuukaudessa. Messu toimitetaan perinteisine liturgisine sävelmineen, mutta laulukirjana on evankelisen herätysliikkeen laulukirja Siionin kannel, ja säestäjänä toimii Kappeli Sound System. Vuosien varrella siikkarimessuja on toteutettu säännöllisesti 9–10 messun vuositahdilla, ja vuonna 2012 kappelilla rikkoutui 50 siikkarimessun raja.Siionin kannel -messuja Helsingissä 50 kertaa, SLEY Uutinen 12.10.2012 Kappeli Sound System -yhtye on palvellut siikkarimessujen lisäksi muun muassa Maata Näkyvissä -festareillaEsiintyjät, Maata Näkyvissä -festarit 2012 , joilla yhtye on vastannut sekä festarijumalanpalveluksen (2011) että festarimessun (2012)SLEY Uutinen 16.11.2012 musiikillisesta toteutuksesta. Kappeli Sound System on ollut myös perinteisesti säestyskokoonpanona Radio Dein lähettämässä kappelin joululaulujen illassa.Pyhän Sydämen kappelissa radioitava joululauluilta, SLEY Uutinen 14.12.2011http://sley.fi/node/14347 Yhtye on nähty useana vuonna myös Evankelisten musiikkimessujen ja Ruskaretki Raamattuun -tapahtuman messuyhtyeenä.http://sley.fi/tapahtuma/11681/40-evankeliset-musiikkimessut- juhlagaalahttp://sley.fi/node/20190Evankeliset musiikkimessut Yhtyeen toimintaa on alusta saakka koordinoinut Antti Eväsoja, joka myös kirjoittaa yhtyeen sovituksetSiikkarimessuja 50 kertaa Pyhän Sydämen kappelilla, Sanansaattaja -lehti nro 41/2012 11.10.2012. == Kokoonpano == Tämänhetkisessä vakiokokoonpanossa toimivat: * Riina Halme - laulu * Aaro Haapaniemi - laulu * Maria Wilkus - laulu * Sari Pyykönen - laulu * Essi Suomela - huilu * Antti Eväsoja - sähkökitara, sovitukset * Antti Velin - akustinen kitara * Pekka Salmi - koskettimet * Juho Junka - basso * Heikki Rusama - rummut * Martti Pyykönen - äänentoisto == Äänitteet == * Siionin kannel 1 - Adventin ja joulun ajan laulut (Helsingin evankelinen kuoro, Hannu Niemelä, Kappeli Sound System) Sley - Media Oy 2013Siionin kannel 1 – Adventin ja joulun ajan laulut – Nyt lapsi on syntynyt meille CD, SLEYSley Media teki kirkkohistoriaa, SLEY Uutinen 4.7.2013 == Lähteet == *Siionin kannel -messuja Helsingissä 50 kertaa, SLEY Uutinen 12.10.2012 *www.facebook.com/kappelisoundsystem *Kappelilla soi pop ja jazz, Sanansaattaja -lehti 42/2012 18.11.2012 === Viitteet === Luokka:Suomalaiset kristilliset yhtyeet
Putkihampaiset

Putkihampaiset eli maasiat (Tubulidentata) on nisäkkäiden lahko, johon kuuluu vain yksi heimo, Orycteropodidae (maasiat). Heimoon luetaan neljä sukua, joista kolme on esihistoriallisia ja neljänteen kuuluu yksi elossa oleva laji, Afrikassa elävä maasika (Orycteropus afer). == Lähteet == Luokka:Istukkanisäkkäät
Paul Gustafsson

Paul Verner Erkki Gustafsson (9. huhtikuuta 1923 Helsinki – 23. maaliskuuta 2002 Helsinki) oli suomalainen diplomaatti, koulutukseltaan lainopin kandidaatti. Hän toimi ulkoministeriön oikeudellisen osaston päällikkönä 1967–1970 ja 1973–1976 ja oli suurlähettiläänä Haagissa 1970–1973, OECD:n edustustossa Pariisissa 1976–1977, alivaltiosihteerinä 1977–1980 ja suurlähettiläänä Tukholmassa 1980–1983. Hän sai diplomaattisen virka-arvon erikoislähettiläs ja täysivaltainen ministeri vuonna 1968. Paul Gustafssonin vanhemmat olivat jääkärikenraalimajuri Verner Gustafsson ja oopperalaulaja Greta von Haartman. == Teoksia == * Tie Dubrovkaan. Kirjayhtymä, Helsinki 1987. ISBN 951-26-2772-8. * Suurta unta. Kirjayhtymä, Helsinki 1992 * Koulupoika, korpraali, konsuli. Kirjayhtymä, Helsinki 1995 * Ritarikadun renki. Kirjayhtymä, Helsinki 1999 == Lähteet == == Kirjallisuutta == * Mansala, Arto – Suomi, Juhani (toim.): Suomalainen diplomaatti: Muotokuvia muistista ja arkistojen kätköistä. Suomalaisen Kirjallisuuden Seuran toimituksia 941. Helsinki 2003. ISBN 951-746-536-X ==Aiheesta muualla== * Luokka:Vuonna 1923 syntyneet Luokka:Vuonna 2002 kuolleet Luokka:Suomen suurlähettiläät
Operaatio Herkules

Operaatio Herkules (, ) oli Saksan ja Italian suunnitelma Maltan valtaamiseksi toisessa maailmansodassa. Valtauksen tarkoitus olisi ollut turvata akselivaltojen huoltoreitit Italiasta Pohjois-Afrikkaan. Suunnittelu alkoi 29.–30. huhtikuuta 1942, jolloin Saksan ja Italian sodanjohdot keskustelivat operaation toteutuksesta. Erwin Rommel kannatti operaatiota, mutta Hermann Göring vastusti sitä laskuvarjojoukkojen Kreetan taistelussa kärsimien tappioiden vuoksi. Operaatio oli tarkoitus toteuttaa heinäkuussa 1942, mutta maltalaisten puolustustaistelu saarron aikana ja akselivaltojen kärsimät tappiot Pohjois-Afrikan rintamalla johtivat suunnitelman hylkäämiseen marraskuussa 1942. Herkules Luokka:Maltan historia
Leena Gustavson

Leena Gustavson (s. 7. kesäkuuta 1954) on suomalainen tanssija-koreografi. Hän oli Suomen Kansallisoopperan tanssija 1971–1979 ja kuului baletin kokeelliseen ryhmään 1978–1979. Hän on vieraillut monissa tanssiryhmissä, muun muassa Tanssiteatteri Rollossa ja tehnyt koreografioita.Facta2001, WSOY 1982, 5. osa, palsta 358 Gustavson on saanut tanssitaiteen valtionpalkinnon 2005 Leena Gustavson ja hänelle myönnettiin taiteilijaeläke 2015. Gustavsonin puoliso on muusikko Jukka Gustavson, jonka kanssa hän on tehnyt yhteistyötä.Wigwam == Lähteet == Luokka:Suomalaiset balettitanssijat Luokka:Suomalaiset nykytanssijat Luokka:Suomalaiset koreografit Luokka:Suomalaiset balettipedagogit Luokka:Vuonna 1954 syntyneet Luokka:Elävät henkilöt
Direktiivi 95/46/EY

Direktiivi 95/46/EY eli tietosuojadirektiivi oli Euroopan unionin (EU) direktiivi, joka sääteli henkilötietojen käsittelyä ja liikkuvuutta EU:n alueella. Sillä suojattiin kansalaisten henkilötietoja, ja se takasi kansalaisille tietosuojaan liittyviä oikeuksia, kuten oikeuden saada pääsyn itseään koskeviin tietoihin, muokata omia tietojaan, korjata virheelliset tiedot ja poistaa/poistattaa henkilötiedot. Tietosuojadirektiivi oli keskeinen osa yksityisyyden suojaa ja ihmisoikeuksia koskevaa EU-tasoisessa lainsäädännössä. Euroopan komissio antoi 25. tammikuuta 2012 lainsäädäntöehdotuksen uudesta tietosuoja-asetuksesta. Uusi yleinen tietosuoja-asetus tuli voimaan 25. toukokuuta 2018, ja samalla vanha tietosuojadirektiivi tuli kumotuksi. Tietosuojadirektiivi pohjautui OECD:n vuonna 1980 antamiin seitsemään ohjeistavaan tukipylvääseen koskien ihmisten oikeutta omaan yksityisyyteen ja sen mahdollisiin rajoihin. Nämä seitsemän ohjetta olivat: * Ilmoitus - asianomaisille on kerrottava, jos heidän tietojaan kerätään * Tarkoitus - tietoja saa käyttää vain ennalta ilmoitettuun tarkoitukseen * Suostumus - tietoja ei saa paljastaa ilman asianomaisen suostumusta * Turvallisuus - kerättyjen tietojen tulee olla turvassa mahdollisilta väärinkäytöksiltä * Tiedonanto - asianomaisilla oltava tieto, kuka heidän tietojaan kerää * Pääsy - asianomaisilla oltava oikeus tarkastella omia tietojaan ja tarvittaessa tehdä muutoksia virheellisiksi kokemiinsa tietoihin * Vastuu - asianomaisilla tulee olla oikeus hakea muutosta, mikäli kokevat heidän tiedoistaan vastuussa olevan tahon jättäneen noudattamatta näitä periaatteita Kaikki seitsemän periaatetta sisällytettiin EU:n asettamaan direktiiviin, vaikka entuudestaan lainsäädännöt vaihtelivat suuresti Euroopan valtioiden välillä. Direktiivi tuli voimaan vuoden 1995 yleissopimuksen myötä ja allekirjoittaneet maat velvoitettiin tarvittaessa muuttamaan lainsäädäntöään direktiivin mukaisesti. ==Katso myös== * Yksityisyys ==Lähteet== Luokka:Tietosuoja Luokka:Euroopan unionin direktiivit
Kainalojuttu

Kainalojuttu on journalismissa käytetty termi, jolla tarkoitetaan varsinaisesta pääartikkelista erotettua ja kuitenkin aiheeseen liittyvää osioita. Kyseessä voi olla joko kirjoittajan oma kommentti aiheeseen liittyen tai lyhyt tietoisku artikkelin varsinaisesta aiheesta. Kainalojuttu sijoitetaan yleensä selvästi erilleen varsinaisesta kirjoituksesta esimerkiksi laatikoinnin tai muun vastaavan tehostekeinon avulla. == Lähteet == Luokka:Journalismi
Conseslus Kipruto

Conseslus Kipruto (s. 8. joulukuuta 1994) on kenialainen estejuoksija. Kipruto voitti 3 000 metrin estejuoksussa olympiakultaa Rio de Janeirossa 2016 ajalla 8.03,28 ja maailmanmestaruuden Lontoossa 2017 ajalla 8.14,12. Hän uusi maailmanmestaruutensa Dohassa 2019, jossa kukisti Etiopian Lamecha Girman yhden sadasosasekunnin erolla. Kipruto saavutti estejuoksussa hopeaa Moskovan MM-kilpailuissa 2013 ja Pekingin MM-kilpailuissa 2015. Molemmilla kerroilla hän hävisi ainoastaan maanmiehelleen, matkan moninkertaiselle olympiavoittajalle ja maailmanmestarille Ezekiel Kemboille. Eugenen MM- kilpailuissa 2022 Kipruto saavutti MM-pronssia. Kipruto voitti Gold Coastin Kansainyhteisön kisoissa 2018 kultaa ajalla 8.10,08. Hän voitti Afrikan- mestaruuden Asabassa 2018 ajalla 8.26,38. Hän voitti Timanttiliigan kokonaiskilpailun estejuoksussa vuonna 2013. Ennätyksensä 8.00,12 Kipruto juoksi Timanttiliigan osakilpailussa Birminghamissa kesäkuussa 2016. Kipruto voitti 2 000 metrin estejuoksussa alle 18-vuotiaiden maailmanmestaruuden Lillessä 2011 ja 3 000 metrin estejuoksussa alle 20-vuotiaiden maailmanmestaruuden Barcelonassa 2012. == Henkilökohtaiset ennätykset == Lähde: IAAF * 1 500 metrin juoksu: 3.39,57 (2013) * 3 000 metrin juoksu: 7.44,09 (2012) * 3 000 metrin estejuoksu: 8.00,12 (2016) == Lähteet == == Aiheesta muualla == Luokka:Kenialaiset estejuoksijat Luokka:Kenialaiset olympiavoittajat Luokka:Vuonna 1994 syntyneet Luokka:Elävät henkilöt
Victor Malmström

Victor Malmström (s. 8. helmikuuta 1991) on suomalainen alppihiihtäjä. Urheilu-urallaan hän edusti GrIFK Alpinea. Hän nousi Suomen maajoukkueryhmään syksyllä 2010. Malmström oli nuorten MM-kilpailuissa suurpujottelun viides vuonna 2010 ja kymmenes vuonna 2011 sekä alppiyhdistetyssä kymmenes 2009. Hän voitti pujottelussa Suomen-mestaruuden 2010 ja sai hopeaa 2011. Euroopan cupissa hän voitti kaudella 2012–2013 suurpujottelun Levillä ja oli samassa lajissa toinen Les Menuires'sa ja Soldeussa. Malmström kärsi useista polven loukkaantumista ja lopettikin polvivammojen vuoksi uransa vuonna 2018. == Lähteet == Luokka:Suomalaiset alppihiihtäjät Luokka:Vuonna 1991 syntyneet Luokka:Elävät henkilöt
Ahti Toivanen

Ahti Toivanen (s. 5. tammikuuta 1990 Polvijärvi) on suomalainen ampumahiihtäjä. Hän edustaa Kontiolahden Urheilijoita, ja hänen valmentajanaan toimii Anatoli Hovantsev. Toivanen on voittanut useita SM-tason mitaleita aikuisten ja junioreiden sarjoissa. Kansainvälisissä kisoissa hänen parhaat saavutuksensa ovat vuonna 2011 nuorten MM-kisojen pikamatkan neljäs sija sekä samoissa kisoissa normaalimatkan seitsemäs sija. Hän on osallistunut aikuisten MM-kisoihin vuosina 2011, 2012, 2013 ja 2015 sekä Sotšin olympialaisiin 2014. Ampumahiihdon maailmancupissa Toivanen kilpaili ensimmäisen kerran kaudella 2009–2010 ollen Kontiolahdella pikakilpailun 90:s. Hänen paras sijoituksensa on 33:s pikakilpailussa Östersundissa kaudella 2012–2013. Toivanen on opiskellut matematiikkaa ja fysiikkaa Itä-Suomen yliopistossa. Hänen sisarensa Laura Toivanen on myös ampumahiihtäjä. == Lähteet == Luokka:Suomalaiset ampumahiihtäjät Luokka:Vuonna 1990 syntyneet Luokka:Elävät henkilöt
Anton Alén

thumb|250px|Alén Suomen rallissa vuonna 2009 Anton Alén (s. 3. kesäkuuta 1983 Helsinki) on suomalainen ralliautoilija. Alén ajoi vuosien 2005 ja 2009 välillä ajamaan seitsemän rallin MM-sarjan osakilpailua ensin Mitsubishin ja myöhemmin Fiatin autoilla. Hänen paras sijoituksensa on 11. sija Suomen MM- rallista vuonna 2006, jolloin hän ajoi N-ryhmän voittoon Subarulla Imprezalla. IRC-rallisarjassa Alén sijoittui parhaimmillaan viidenneksi kaudella 2008. Hänen ainoa voittonsa sarjasta tuli kaudella 2007, jolloin hän voitti Venäjän rallin. Toistaiseksi viimeiset rallikilpailunsa Alén ajoi vuonna 2009. Anton Alénin isä on ralliautoilija Markku Alén ja veli näyttelijä Andrei Alén. == Lähteet == == Aiheesta muualla == Luokka:Suomalaiset ralliautoilijat Luokka:Vuonna 1983 syntyneet Luokka:Elävät henkilöt
Vesa Kallio (moottoriurheilija)

Vesa Kallio (s. 6. syyskuuta 1980 Valkeakoski) on suomalainen ratamoottoripyöräilijä. Hän on kilpaillut vuodesta 2003 lähtien ammatikseen 125cc-luokassa sekä 250cc-luokassa. Hän on ajanut vuodesta 2005 lähtien Supersport-luokassa. Hän on ajanut Aprilian, Yamahan, Hondan ja Suzukin pyörillä. Myös hänen nuorempi veljensä, Mika Kallio, on tunnettu suomalainen moottoripyöräilijä. == Lähteet == Luokka:Suomalaiset ratamoottoripyöräilijät Luokka:Vuonna 1980 syntyneet Luokka:Elävät henkilöt
White House Down

White House Down on vuonna 2013 ensi-iltansa saanut Roland Emmerichin ohjaama toimintaelokuva. Sen pääosissa ovat Channing Tatum ja Jamie Foxx. == Näyttelijät == == Lähteet == == Aiheesta muualla == * Luokka:Vuoden 2013 yhdysvaltalaiset elokuvat Luokka:Roland Emmerichin ohjaamat elokuvat Luokka:Yhdysvaltalaiset toimintaelokuvat Luokka:Columbia Picturesin elokuvat
Jekaterina Koneva

Jekaterina Koneva (, s. 25. syyskuuta 1988) on venäläinen kolmiloikkaaja. Koneva voitti MM-hopeaa kotiyleisönsä edessä vuonna 2013 Moskovassa kolmiloikan loppukilpailussa tuloksella 14,81 m. Pekingin MM-kilpailuissa 2015 hän oli seitsemäs. Hän sai EM-hopeaa Zürichissä 2014 tuloksella 14,69 m. Hän voitti sisäratojen maailmanmestaruuden Sopotissa 2014 tuloksella 14,46 m ja sisäratojen Euroopan-mestaruuden Prahassa 2015 tuloksella 14,69 m. Universiadeissa hän on voittanut kultaa 2011, 2013 ja 2015. Koneva oli dopingin vuoksi kahden vuoden kilpailukiellossa 23.3.2007–22.3.2009.IAAF Newsletter 87 26.7.2007. IAAF ==Henkilökohtaiset ennätykset== Lähde: IAAF, Tilastopaja ;Ulkoradat * Kolmiloikka: 15,04 (2015) * Pituushyppy: 670 (2011) ;Sisäradat * Kolmiloikka: 14,69 (2015) * Pituushyppy: 682 (2015) * 60 metrin juoksu: 7,39 (2007) ==Lähteet== Luokka:Venäläiset kolmiloikkaajat Luokka:Dopingrikkomuksesta tuomitut venäläiset Luokka:Dopingrikkomuksesta tuomitut yleisurheilijat Luokka:Vuonna 1988 syntyneet Luokka:Elävät henkilöt
Hurrikaani Alicia

Hurrikaani Alicia oli vuoden 1983 Atlantin hurrikaanikauden ensimmäinen hurrikaani. Ennen sitä Yhdysvaltojen manneralueelle ei ollut kolmeen vuoteen rantautunut yhtään hurrikaania. Tuulennopeuteen perustuvalla Saffir-Simpsonin asteikolla Alicia luokiteltiin keskimmäiseen eli kolmosluokkaan. Se rantautui Texasiin ja aiheutti kovia sateita myös Oklahomassa. == Lähteet == Luokka:Vuoden 1983 onnettomuudet Alicia
Mari Klaup

Mari Klaup-McColl (o.s. Klaup, s. 27. helmikuuta 1990 Tartto) on virolainen seitsenottelija. Klaup-McColl sijoittui ensimmäisissä aikuisten arvokisoissaan, 2013 Moskovan MM-kisoissa 21. sijalle. Hän sai yhteensä 5 924 pistettä, ja jäi 78 pistettä aiemmin samana kesänä tekemästään ennätyksestä. Hän voitti samana vuonna Kazanin universiadeissa kultaa keihäänheitossa tuloksella 50,14. Zürichin EM-kilpailuissa 2014 hän oli seitsenottelussa 19:s. Hän keskeytti seitsenottelun EM-kilpailuissa 2016 ja 2018. == Henkilökohtaiset ennätykset == Lähde: IAAF ;Ulkoradat *200 m: 25,54 (2013) *800 m: 2.18,35 (2011) *100 m aj: 13,84 (2015) *Korkeus: 183 (2014) *Pituus: 596 (2018) *Kuula: 13,40 (2014) *Keihäs: 53,56 (2018) *Seitsenottelu: 6023 (2015) ;Sisäradat * 800 m: 2.23,27 (2012) * 60 m aj: 8,66 (2017) * Korkeus: 182 (2011) * Pituus: 582 (2010) * Kuulantyöntö: 13,01 (2015) * Viisiottelu: 4100 (2011) == Lähteet == Luokka:Virolaiset yleisurheilun moniottelijat Luokka:Vuonna 1990 syntyneet Luokka:Elävät henkilöt
ISA-tunnus

ISA-tunnus (, lyh. ISA) eli Kansainvälinen pyörätuolisymboli on merkki, joka koostuu sinisestä tai vaihtoehtoisesti mustasta neliöstä, jonka keskelle on tyylitelty valkoisella värillä pyörätuolia käyttävä henkilö. Tunnusta voidaan käyttää myös peilikuvana. Merkki määrittyy kansainvälisen standardin ISO 7001:n mukaisesti. Tunnuksen tekijänoikeuksien haltija on kansainvälisen Rehabilitation International (RI) -järjestön alainen Teknisten apuvälineiden ja liikuntaesteettömyyden komissio (ICTA), mutta symboli on vapaasti käytettävissä. Alun perin tunnuksen suunnitteli Susanne Koefoerd vuonna 1968 ICTA:n pyynnöstä. Karl Montan muokkasi merkistä nykyisin käytössä olevan version lisäämällä hahmolle pään. ISA-tunnus symboloi palvelua tai tilaa, jota pyörätuolia käyttävän tai muulla tavoin vammaisen henkilön on mahdollista hyödyntää esteettömästi. Tunnus esiintyy muun muassa liikuntarajoitteisille tarkoitettujen parkkipaikkojen, sisäänkäyntien sekä WC-tilojen yhteydessä. Universaalissa suunnittelussa pyritään ottamaan huomioon jokaisen tarpeet. Kyseisen suunnitteluideologian periaatteita noudattamalla tavoitellaan tilannetta, jossa kyseistä tunnusta tai muita samankaltaisia merkkejä ei tarvittaisi, vaan jokaisella olisi yhdenvertainen mahdollisuus toimia samoissa rakennetuissa ympäristöissä ja käyttää samoja palveluita ja tuotteita. ISA- tunnuksen Unicode-merkkikoodi on U+267F, joka tuottaa merkin ♿. Symboli sisältyy DejaVu Sans -kirjasintyyppiin. == Uudelleensuunniteltu ISA-tunnus == Yhdysvaltalaiset Sara Hendren ja Brian Glenney perustivat vuonna 2009 projektin nimeltä The Accessible Icon Project uudistaakseen ISA-tunnuksen. Joidenkin vammaisten oikeuksien liikkeen edustajien mukaan vanha merkki kuvastaa passiivisuutta ja symbolin fokus on pyörätuolissa henkilön sijaan. Projektin tavoitteena on kansainvälistää uudistettu tunnus. Useat vammaisjärjestöt ympäri maailmaa kannattavat uuden tunnuksen käyttöönottoa. == Lähteet == == Aiheesta muualla == * * The Accessible Icon Project Luokka:Symbolit Luokka:Vammaisuus Luokka:Liikenne
Työvoima

Työvoimalla tarkoitetaan kaikkia niitä 15–74-vuotiaita henkilöitä, jotka ovat aktiivisesti työmarkkinoiden käytettävissä. Työvoima jaetaan työttömiin ja työssäkäyviin. Koululaisia, opiskelijoita ja eläkeläisiä ei yleensä lasketa kuuluvaksi työvoiman piiriin. Kansainvälisissä vertailuissa kuitenkin työikäisiksi lasketaan yleensä vain 15–64-vuotiaat. Tilastokeskus määrittelee työikäiseksi väestöksi 15–74-vuotiaat. == Lähteet == == Aiheesta muualla == Luokka:Työ
Teriyaki

Teriyaki eli terijaki () on japanilaisessa keittiössä käytetty ruoanvalmistusmenetelmä, jossa ruoan raaka-aineet marinoidaan soijapohjaisella kastikkeella ennen paistoa. Tällä tavoin ruokaan saadaan muodostettua kiiltävä pinta. Teriyaki merkitsee ’kiiltävästi paistettua’. Soijan lisäksi teriyaki- marinadi sisältää myös sakea tai miriniä. Siihen voidaan lisätä myös tuoretta inkivääriä ja valkosipulia. == Lähteet == == Aiheesta muualla == Luokka:Japanilainen keittiö Luokka:Ruoanlaittotekniikat
Markus Eurén

Markus Eurén (s. 19. huhtikuuta 1978) on suomalainen muusikko, jonka instrumentti on kosketinsoittimet. Parhaiten hänet tunnetaan Moonsorrow- yhtyeen kosketinsoittajana.http://www.allmusic.com/artist/moonsorrow- mn0000631443/biography ==Lähteet== == Aiheesta muualla == * Markus Eurén Encyclopaedia Metallumissa Luokka:Suomalaiset metallimusiikin kosketinsoittajat Luokka:Vuonna 1978 syntyneet Luokka:Elävät henkilöt
Pasi Sipilä

Pasi Sipilä (s. 3. maaliskuuta 1977) on suomalainen muusikko, jonka instrumentti on kitara. Parhaiten hänet muisteaan toimimisestä vuosina 1992-2010 Charonin kitaristina. Vuodesta 2005 lähtien hän on soittanut kitaraa myös vihantilaisessa Noheva-yhtyeessä. == Lähteet == Luokka:Suomalaiset kitaristit Luokka:Vuonna 1977 syntyneet Luokka:Elävät henkilöt
Muddy Manninen

Jyrki ”Muddy” Manninen (myös Muta Manninen) on suomalainen kitaristi. Manninen oli englantilaisen Wishbone Ashin kitaristina vuosina 2004–2017. Manninen liittyi yhtyeeseen vuonna 2004 äänitetyn Clan Destiny -albumin yhteydessä ja korvasi yhtyeessä aikaisemmin soittaneen toisen suomalaiskitaristin Ben Granfeltin. Suomessa hän on tehnyt pitkän uran muusikkona soittaen muun muassa yhtyeissä Gringos Locos ja Mistakes. Manninen on esiintynyt lisäksi useiden eri artistien, kuten Hectorin, Riki Sorsan ja Pave Maijasen taustayhtyeissä. Ensilevytyksensä hän teki vuonna 1979 Red House Blues Band -nimisen yhtyeen kanssa. Manninen kuului myös Havana Black -yhtyeen ensimmäiseen kokoonpanoon vuonna 1985.Havana Black History Viitattu 5.9.2013. == Lähteet == == Aiheesta muualla == *Muta Manninen Wishbone Ashin kotisivuilla Luokka:Suomalaiset kitaristit Luokka:Syntymävuosi puuttuu Luokka:Elävät henkilöt
Dordrecht Lions

Dordrecht Lions on jääkiekkoseura Dordrechtista. Joukkue pelaa Alankomaiden pääsarjassa Eredivisiessä. == Aiheesta muualla == * Seuran viralliset kotisivut Luokka:Alankomaalaiset jääkiekkoseurat Luokka:Vuonna 1977 perustetut urheiluseurat
Härmän ravirata

Härmän (vanha) ravirata sijaitsee Kauhavalla, entisen Alahärmän kunnan keskustaajaman pohjoisosassa. Se kuuluu Suomen Hippoksen rataluokituksessa vain osan vuodesta toimiviin kesäratoihin. Härmän raviradalla ei järjestetä säännöllisesti totoraveja. Vanhalla radalla on ravattu toukokuussa 2023 ja sitä ennen toukokuussa 2019. Vuonna 2014 radalla järjestettiin raviponeille tarkoitetut Ponikuninkuusravit. Pekka Lillbacka rakennutti Alahärmään toisen raviradan, jonka avausravit ravattiin kesällä 2016. Tämä niin sanottu Power Parkin ravirata sijaitsee vain muutaman kilometrin päässä vanhasta Härmän raviradasta, ja kilpailutoiminta on siirtynyt sinne. == Lähteet == == Aiheesta muualla == *Härmän Seudun Hevosystäväin yhdistyksen kotisivut Luokka:Suomen raviradat Luokka:Kauhavan urheilupaikat Luokka:Alahärmä
Sami Asp

Sami Asp (s. 18. maaliskuuta 1978) on suomalainen muusikko, jonka instrumentteja ovat kitara ja laulu. Nimestä käytetään myös kirjoitusmuotoa Sami S. Asp. Hänet tunnetaan muun muassa Wingdomin ja Hausmyllyn laulusolistina. Aspin sooloprojektissa vuonna 1997 olivat mukana muun muassa Derek Sherinian (Dream Theater, KISS, Alice Cooper, Billy Idol), Virgil Donati (Steve Vai, Planet X), Brett Garsed, Brian Allen ja Antti Kotikoski. == Lähteet == Luokka:Suomalaiset laulajat Luokka:Suomalaiset kitaristit Luokka:Vuonna 1978 syntyneet Luokka:Elävät henkilöt
Liina Laasma

Liina Laasma (s. 13. tammikuuta 1992) on virolainen keihäänheittäjä. Laasma voitti kotiyleisön edessä kultaa vuoden 2011 alle 20-vuotiaiden EM-kisoissa, jotka käytiin Tallinnassa Kadrioru staadionilla. Hänen tuloksensa oli 55,99. Hän sijoittui viidenneksi alle 18-vuotiaiden MM-kilpailuissa 2009. Hän on karsiutunut loppukilpailusta olympialaisissa 2016, MM-kilpailuissa 2013 sekä EM-kilpailuissa 2016 ja 2018. ==Henkilökohtaiset ennätykset== :Lähde: Tilastopaja *Keihäänheitto: 63,65 (2016) Viron ennätys == Lähteet == Luokka:Virolaiset keihäänheittäjät Luokka:Vuonna 1992 syntyneet Luokka:Elävät henkilöt
Markus Niemispelto

Markus Niemispelto on suomalainen muusikko, joka soittaa rumpuja. Hänet tunnetaan muun muassa Wingdomin, Mehidan ja Random Eyesin rumpalina. == Aiheesta muualla == * Luokka:Suomalaiset metallimusiikin rumpalit Luokka:Syntymävuosi puuttuu Luokka:Elävät henkilöt